Fyrir um ári síðan var stofnað í Ólafsfirði félag kraftlyftingamanna , Kraftlyftingafélag Ólafsfjaðrar , Fjallabyggð . Á þessu ári hefur hópur fólks verið að æfa og í dag er nú þegar komin góður vísir af mjög efnilegu keppnisflokki . Laugardaginn 14. apríl var að halda sýningarmót í réttstöðulyftu í íþróttamiðstöðinni Ólafsfirði og er hluti af vetrarleikunum . Þar vakti athygli að Hilmar Símonarson lyfti yfir gildandi íslandsmeti í réttstöðulyftu sem er 208 kg , hann náði að lyfta 210 kg og er sagður afar efnilegur íþróttamaður á alþjóðavísu . Hilmar Símonarson lyftir 210 kg. á sýningarmóti í réttstöðu Það verður gaman að fylgjast með þessu unga og efnilega íþróttafólki og mun Trölli.is bjóða lesendum sínum upp á fréttir og fróðleik frá Kraftlyftingafélag Ólafsfjaðrar , Fjallabyggð í framtýðinni . Þann 7. apríl tók sveit KFÓ þátt í byrjendamóti sem fram fór í Njarðvík . Tilgangurinn er eins og nafnið bendir til , að öðlast keppnisreynslu , standast álagið sem því fylgir að keppa og taka t.d. tillit til allra reglna undir álagi . Sveitin okkar sló hreinlega í gegn , það er eiginlega ekki hægt að orða það öðruvísi með frábærum árangri og góðri framkomu . Efnilegt íþróttafólk Álfheiður Líf Friðþjófsdóttir var lang yngsti kvenkeppandinn á mótinu , aðeins 15 ára gömul . Hún keppti í 72kg flokki . Hnébeygja : Tók 85kg og 90kg með glæsibrag og reyndar 100kg kg líka en fékk það ógílt vegna formgalla . Bekkpressa : 40kg og gerði síðan góðar tilraunir við 45kg Réttstöðulyfta : 80kg og 90kg fuku upp og 100kg líka í síðustu tilraun í magnaðri lyftu en fékk hana dæmda af . Samanlagt 220kg og 219,7 wilks stig . Það verður gaman að fylgjast með Álfheiði í framtíðinni , við erum virkilega stollt af henni , frábær árangur ekki síst í ljósi ungs aldurs . Álfheiður Líf Friðþjófsdóttir María Petra Björnsdóttir , í hennar flokki voru 3 keppendur . Hnébeygja : opnaði á 110 kg en gerði það ógilt , tók þá þyngd löglega í annari tilraun og reyndi síðan við 130 sem naumlega mistókst . Bekkpressa : opnaði með góðri 45 kg lyftu , reyndi því næst við 50 kg en gerði ógilt . Náði því svo í þriðju lyftu . Réttstöðulyfta : Byrjaði á 100kg en fékk það ógild en tók síðan 100kg og 115kg . Þrátt fyrir nokkrar ógildar lyftur þá var niðurstaðan sú að María var langsterkust af öllum þeim 7 kvennakeppendum sem tóku þátt . Hún vann stigabikarinn með 275 kg samanlagt og wilks stig 302 . Hjalti Snær Njálsson , 2 keppendur voru í þessum flokki . Hnébeygja : 195kg og 205kg fóru báðar upp í alveg glæsilegum lyftu og Hjalti átti goða tilraun við 215kg í þeirri þriðju sem mistókst þrátt fyrir mikla baráttu . Bekkpressa : 110kg flaug upp í byrjun , ógild lyfta í annari með 120kg en þrautsegjan skilaði þeirri þyngd í síðustu lyftu . Réttstöðulyfta : 180kg og 200kg fóru upp í fallegum lyftum og síðan átti Hjalti mögnuðustu lyftu mótsins þar sem hann gaf allt í 215kg , harkan skilaði henni upp en fékk því miður ekki náð fyrir augum ágætra dómara mótsins . Hjalti vann með yfirburðum sinn keppinaut með 525kg í samanlögðu og 340 wilks stig Tómas Atli Einarsson fylgist grannt með gangi mála Eins og sjá má er niðurstaðan fyrir okkar litla félag frábær , Álfheiður sem er yngsti keppandinn með gríðarlega flottar tölur , María langsterkust kvenna á mótinu , Hjalti annar stigahæsti í karlaflokki , þess má geta að Hjalti var langstigahæstur þeirra sem voru að keppa í fyrsta sinn . Sá sem vann stigabikarinn var mun eldri og hafði keppt áður . Hér er slóðin fyrir heildarúrslit mótsins : Úrslit Frétt : Kristín Sigurjónsdóttir , upplýsingar og myndir fengnar af facebooksíðu KFÓ Myndir : Guðný Ágústsdóttir